Source: https://www.epi.sk/zz/1996-357
Timestamp: 2019-11-22 14:49:03+00:00

Document:
357/1996 Z. z. Vyhláška Ministerstva výstavby a verejných prác Slovenskej republiky, ktorou sa vykonáva zákon Národ... | Aktuálne znenie
Hľadaj v 357/1996 ×
Vyhláška č. 357/1996 Z. z.Vyhláška Ministerstva výstavby a verejných prác Slovenskej republiky, ktorou sa vykonáva zákon Národnej rady Slovenskej republiky č. 119/1996 Z. z. o koncesnom obstarávaní v znení zákona Národnej rady Slovenskej republiky č. 222/1996 Z. z.
Platnosť od 13.12.1996 do31.12.2003
Účinnosť od 13.12.1996 do31.12.2003
§ 1 - Náklady
§ 2 - Výnosy
§ 3 - Zisťovanie nákladov a výnosov
§ 4 - Vykazovanie nákladov a výnosov
Aktuálne znenie 13.12.1996 - 31.12.2003
z 25. novembra 1996,
ktorou sa vykonáva zákon Národnej rady Slovenskej republiky č. 119/1996 Z. z. o koncesnom obstarávaní v znení zákona Národnej rady Slovenskej republiky č. 222/1996 Z. z.
Ministerstvo výstavby a verejných prác Slovenskej republiky podľa § 26 zákona Národnej rady Slovenskej republiky č. 119/1996 Z. z. o koncesnom obstarávaní (ďalej len „zákon“) po dohode s Ministerstvom financií Slovenskej republiky ustanovuje:
Koncesionár (§ 3 zákona) počas prípravy a realizácie stavby a počas koncesnej doby (§ 19 zákona) sleduje náklady na
a) prieskumné práce potrebné na zhotovenie projektovej dokumentácie stavby,
b) vypracovanie projektovej dokumentácie stavby vrátane dokumentácie potrebnej na vydanie stavebného povolenia pri obstarávaní novej stavby,
c) vlastné zhotovenie stavby, ktorú koncesionár zhotoví sám alebo prostredníctvom zhotoviteľa na základe schválenej projektovej dokumentácie a ním získaného platného stavebného povolenia,
d) zabezpečenie výkonu stavebného dozoru,
e) komplexné vyskúšanie technologickej časti stavby,
f) zabezpečenie rozhodnutia o užívaní stavby,
g) nájom pozemkov pod súvisiacou stavbou, ak je súčasťou koncesie aj súvisiaca stavba,
h) prevádzkovanie zhotovenej stavby,
i) vykonávanie udržiavacích prác na zhotovenej stavbe,
j) poistenie stavby,
k) ďalšie odôvodnené náklady stavby.
Výnosy z prevádzkovania tvoria všetky výnosy
a) z obstarania stavby alebo jej časti,
b) z využitia projektovanej kapacity stavby,
c) z ceny za jednotku výkonu.
Zisťovanie nákladov a výnosov
(1) Náklady a výnosy sa zisťujú z finančného plánu zostaveného z položiek obsiahnutých v účtovných výkazoch podľa príslušnej účtovnej sústavy.1)
(2) Predpokladané investičné a prevádzkové náklady stavby a výnosy z jej prevádzkovania sa zistia z návrhu finančného plánu, ktorý je prílohou návrhu do verejného výberového konania alebo návrhu podľa § 12 zákona.
(3) Náklady na odpisovanie stavby sa zisťujú podľa osobitného predpisu.2)
Vykazovanie nákladov a výnosov
Koncesionár odo dňa udelenia koncesie priebežne sleduje a vykazuje náklady a výnosy súvisiace s obstarávaním a prevádzkovaním stavby, ktoré sa vykazujú podľa osobitného predpisu.1)
1) Zákon č. 563/1991 Zb. o účtovníctve v znení zákona Národnej rady Slovenskej republiky č. 272/1996 Z. z.
2) § 31 zákona č. 286/1992 Zb. o daniach z príjmov.

References: § 1

§ 2

§ 3

§ 4
 § 26
 § 12
 § 31